***HOTEL «GRUŽ» d.d.***

***Pionirska 4***

***20 000 DUBROVNIK***

*Dubrovnik, travanj, 2019.*

***IZVJEŠĆE O POSLOVANJU DRUŠTVA U 2018.***

*HOTEL „GRUŽ“ preoblikovan je u dioničko društvo nakon promjena nastalih pretvorbom i upisan u sudski registar s matičnim brojem subjekta upisa (MBS) 060004536.*

*VAŽNI PODACI:*

*TVRTKA: Hotel Gruž dioničko društvo za ugostiteljstvo*

*SJEDIŠTE: Dubrovnik, Pionirska 4*

*DJELATNOST: 50 Trgovina motornim vozilima, popravke motornih vozila*

*51 Trgovina na veliko i posredovanje u trgovini*

*55 Ugostiteljstvo*

*70 Poslovanje nekretninama*

*71 Iznajmljivanje strojeva i opreme bez rukovatelja*

*DIREKTOR: Vido Raič*

*TEMELJNI KAPITAL: 4.940.900,00 Kn*

*KOMPLEKS HOTELA „GRUŽ“ d.d. OBUHVAĆA:*

*1. HOTEL*

*2. KONOBA ZRINSKI s cca100 sjedećih mjesta i cca 40 sjedećih mjesta na terasi s*

*pripadajućom kuhinjom*

*3. GARAŽA*

*Ukupna brutto površina objekata je 1276,32 m od čega na sam hotel otpada 889,98 m.*

*Hotel ima 34 sobe od kojih su 3 jednokrevetne, 10 trokrevetnih i 21 dvokrevetna soba. Od ukupno 34 sobe samo četiri imaju sanitarne čvorove.*

*U 2018. god. u Hotelu „Gruž“ d.d. bilo je zaposleno 12 radnika u stalnom radnom odnosu, a prema broju radnih sati bilo je prosječno zaposleno 20 radnika.*

*Razlika u broju stalno zaposlenih i prosječnog broja zaposlenih nastala je zbog sezonskog rada.*

*Još krajem 2009. god. došlo je do prekida pružanja usluge smještaja gostiju zbog privođenja Hotela „Gruž“ d.d. namjenskom korištenju, a to je Dom za starije i nemoćne osobe tipa hotel. Samim tim dolazi do ispunjenja uvjeta pod kojim je Grad Dubrovnik dobio Hotel od strane vlade Republike Hrvatske u svoje vlasništvo.*

*Hotel je u derutnom stanju obzirom da zadnjih 27 godina nije bilo ulaganja, tako da su uvjeti za boravak u prostorima objekta izuzetno loši.*

*Hotel ima svu potrebnu dokumentaciju za izgradnju Doma za starije i nemoćne osobe tipa hotel. Glavni projekt je izrađen u skladu s lokacijskom dozvolom izdanom od Upravnog odjela Grada Dubrovnika.*

*Ishođenjem Potvrde glavnog projekta stečeni su uvjeti za rekonstrukciju i dogradnju postojeće zgrade i garaže, a tom rekonstrukcijom i dogradnjom postojeće građevine postaju – Dom za starije i nemoćne osobe tipa hotel.*

*U tijeku je revidiranje postojeće dokumentacije obzirom da navedeni projekt nije*

*valjan. Ttrenutno smo u iščekivanju izrade projekta i troškovnika interijera /opremanja i okoliša budućeg staračkog doma*

*Hotel „Gruž“ d.d. pruža usluge pučkoj kuhinj, broj korisnika pučke kuhinje u mjesecu travnju, 2019. god. bio je 187 što ukazuje na mali porast u usporedbi na 2018. god..*

*Dobrom suradnjom sa Centrom za socijalnu skrb u Dubrovniku, i Gradom Dubrovnikom koji financira sam projekt, korisnicima pučke kuhinje smo u mogućnosti pružiti vrlo kvalitetnu uslugu, tako da nije bilo većih prigovora od strane korisnika, kao ni od Centra za socijalnu skrb.*

*U Konobi Zrinski imamo prehranu za umirovljenike po cijenama prilagođenim platežnim mogućnostima samih umirovljenika. Cijena toplog obroka (juha, glavno jelo, salata i kruh) za umirovljenike iznosi 25,00 kn, a za one sa mirovinama do 1800,00 kn iznosi 15,00 kn. Razliku cijene od 15,00 kn do 25,00 kn subvencionira Grad Dubrovnik.*

*Hotel „Gruž“ d.d. isto tako pruža usluge prehrane mladim djelatnicima MUP-a , a cijeli trošak prehrane financira Grad Dubrovnik. U 2018. god. prosječan broj dnevnih obroka djelatnika MUP-a bio je 48.*

*Potrebno je naglasiti da je ostvareno izuzetno pobpljšane tekućeg poslovanja u 2018. godini u odnosu na prethodne godine. Sve obveze su izvršene u zadanim rokovima, te obveze prema radnicima su ispunjene u skladu s Kolektivnim ugovorom i ugovorom o radu na neodređeno odnosno određeno radno vrijeme. Radnicima je isplaćen regres za godišnji odmor, božićnica, jubilarne nagrade, otpremnine prilikom odlaska u mirovinu i pomoć radnicima koji se nalaze na dužem bolovanju. Isto tako redovno se kupuje radna odjeća i obuća.*

*U 2018. godini ostvaren je ukupni prihod* ***5.607.857,01 kn*** *od toga prihod od pučke kuhinje* ***1.763.008,00 kn****, od prehrane djelatnika MUP-a* ***421.200,00 kn****, te prihod od ugostiteljstva* ***3.400.877,16 kn****, ostali prihodi iznosili su* ***22.771,85 kn****.*

*Nakon uloženih sredstava u 2017. godini cca 120.000,00 kn za renoviranje restorana, u 2018. godini nastavili smo sa ulaganjem koje je bilo neophodno zbog dotrajalosti kako prostora tako i opreme i to u iznosu cca* ***319.939,94 kn.***

*Zbog zastarjelosti sanitarnog čvora morali smo pristupiti kompletnom renoviranju koje je zahtjevalo rušenje postojećeg te izgradnju novog kako bi iznašli rješenje za postojeće neadekvatno stanje koje nam je uzrokovalo niz problema kao što su začepljenja odvodnih kanala.*

*Kompletna rekonstrukcija postojećeg stanja iznosila je* ***190.105,00 kn****, a zbog obima navedenih radova Konoba Zrinski je bila zatvorena u siječnju i veljači 2018. god..*

*Uz promjenu kamenih ploča na placeti između Parka Luja Šoletića i Jadrolinije od strane Grada Dubrovnika, te našeg ulaganja u nove konstrukcije suncobrana koja je iznosila* ***109.025,00 kn,*** *te nabavkom novog kontigenta stolica u iznosu od* ***30.750,00******kn****, smo uvelike doprinjeli lijepšoj vizuri i promociji Grada, što je vidljivo i iz ostvarenog prometa koji je za mjesec travanj iznosio 37% više u odnosu na isti period 2017.godine.*

*Doprinos uvedenih inovacija kako u sam prostor, tako i u poslovanje osjetno je vodljiv već sada u ostvarenim rezultatima koji su obzirom na rekordnu 2018. godinu bolji za 34% .*

*Izvrsno ostvareni rezultati proizlaze iz pomno uloženih sredstava osim već prethodno navedenih za slijedeće:*

*- NABAVKA DVA NOVA PC- a (zbog dotrajalosti postojećih) , TV PRIJEMNIK (ZA RESTORAN) .........* ***11.861,09 kn***

*- RENOVIRANJE UNUTARNJEG.-VANJSKOG PROSTORA KONOBE ZRINSKI .................. .****55.586,00 kn***

*- NABAVA INVENTARA ZA PRIPREMU I POSLUŽIVANJE HRANE I PIĆA.............................****60.880,19 kn***

*- POPRAVAK POSTOJEĆE HLADNJAČE....................................................................................* ***9.407,00 kn***

*- NABAVKA HLADNJAKA, PERILICE, KONVEKTOMATA, BANJA MARIJE ........................****110.243,00 kn***

*Važno je napomenuti da je kompletno renoviranje financirano iz vlastitih sredstava.*

*Društvo je 2018. godinu završilo sa dobiti nakon oporezivanja od* ***550.862,40 kn***

*Direktor:*

*\_\_\_\_\_\_\_\_\_\_\_\_\_\_\_\_\_\_\_\_*

*ing. Vido Raič*